हे "इन्द्रा हे "अग्नी । परस्परापेक्षया प्रत्येकं द्विवचनम् । यद्यप्येकमेव पदं मध्ये व्यवधानं छान्दसम् । हे इन्द्राग्नी "वः युवाम् ॥ व्यत्ययेन बहुवचनम् ॥ "देवजुष्टैः देवैः सेवनीयैः "सूक्तेभिः सूक्तैः सुवचनैः शोभनगुणप्रकाशनप्रवणैः "वचोभिः "अवसे अस्मद्रक्षणाय "हुवध्यै आह्वयामि । "नु क्षिप्रं युवाम् "उक्थेभिः स्तोत्रैः "कवयः अनूचानाः पूर्वे ऋषयः "सुयज्ञाः शोभनयागाः "आविवासन्तः स्तुत्यादिना परिचरन्तः "मरुतः मरुत्सदृशाः कर्मसु शीघ्राः "यजन्ति पूजयन्ति । "हि "स्म इति पूरणौ ।।।
